กองทุน KMSLTF คืออะไร
กองทุน KMSLTF กองทุนเปิดเค Mid Small Cap หุ้นระยะยาว เน้นลงทุนในหุ้นขนาดกลางและขนาดเล็กมูลค่าตลาดไม่เกิน 50,000 ล้านบาทในวันแรกที่ลงทุน
กองทุนนี้ ใช้โมเดลเดียวกับ กองทุน K-MIDSMALL สามารถใช้ดูแทนเป็น Proxy ได้เลย หลังจากเปิดตัวปลายปี 2016 ผ่านร้อนผ่านหนาว 1500 ไป 1200 มา 1700 ก็พิสูจน์ให้เห็นแล้วว่า ไม่ได้พังย่อยยับไปเลยหลังหุ้นตก ยังผงาดอยู่ได้ Outperform SET ได้ถึง 50%
จะสังเกตได้ว่า ผลตอบแทน 6 เดือนได้ 24% จัดอยู่ในกลุ่ม ดีที่สุด (คือ Top 5%) ของทั้งหมด แต่ก็แลกมาด้วยความเสี่ยง High Risk, High Return  ความเสี่ยงที่ว่าวัดที่ความผันผวนของราคา (Standard Deviation) 9.22% เทียบกับคู่แข่งแล้วอยู่ในระดับปานกลาง
น้ำหนักหุ้นที่มากที่สุดคือ BEAUTY  อยู่ที่ 4.56% เท่านั้น รองลงมาด้วย SAWAD TCAP WORK แต่ละตัว ผลตอบแทนไม่ธรรมดา เป็นแนว bottom up คือ เน้นที่คุณภาพของบริษัท และการทำไร บริษัทจะต้องมีกระแสรายได้ที่ชัดเจนและต่อเนื่อง ไม่ใช่เล่นบน Story สั้นๆ การลงทุนค่อนข้างกระจายตัว สรุปแล้วไปเยอะที่กลุ่มพลังงาน 14.7% และพาณิชย์ 12.9%
เป็นที่รู้กันโดยทั่วไปว่า ในระยะยาว หุ้นขนาดและเล็กกลาง มักจะ Outperform หรือชนะหุ้นใหญ่เสมอ เพราะเติบโตไปตามเศรษฐกิจ ความเสี่ยงก็คือ ถ้าเลือกหุ้นไม่ดีก็มีโอกาสเจ๊งง่ายกว่าเลือกหุ้นใหญ่พลาด ก็อยู่ที่ความสามารถของผู้จัดการกองทุน (ดูจากผลตอบแทนในอดีต) จะเห็นว่ามีช่วงที่หุ้นไทยลง 20% แต่กองทุนนี้ไม่ขาดทุน ถือว่าทำได้ดีมากๆ กระจายความเสี่ยงและเลือกหุ้นได้ดีมาก ในขณะที่ขาขึ้นก็ Outperform อย่างเห็นได้ชัด
กองทุน LTF นั้นต้องลงทุนนาน ดังนั้น ค่าธรรมเนียมบริหารจัดการที่คิดทุกปีสำคัญมาก กองทุน KMSLTF คิดที่ 1.8725% อยู่ในระดับเกือบแพง แต่ก็แลกมาด้วยความ Active ของผู้จัดการกองทุน
ตลาดการเงิน & ผลิตภัณฑ์และบริการทางการเงิน,ความรู้ทางการเงิน